SPRC ไตรมาส 2 กำไรโตสนั่น 8 เท่าตัว ทะลุ 7 พันลบ. แจกปันผล 0.96 บ. XD 24 ส.ค.นี้
SPRC กวาดกำไรไตรมาส 2 แตะ 7.15 พันลบ. โต 8 เท่าตัว ส่วนงวด 6 เดือนแรก กำไร 1.24 หมื่นลบ. โต 3 เท่าตัว อานิสงส์ค่าการกลั่นพุ่ง พร้อมแจกปันผล 0.96 บ. XD 24 ส.ค.นี้
SPRC กวาดกำไรไตรมาส 2 แตะ 7.15 พันลบ. โต 8 เท่าตัว ส่วนงวด 6 เดือนแรก กำไร 1.24 หมื่นลบ. โต 3 เท่าตัว อานิสงส์ค่าการกลั่นพุ่ง พร้อมแจกปันผล 0.96 บ. XD 24 ส.ค.นี้
11 ส.ค. 2565

บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC รายงานผลการดำเนินงานงวดไตรมาส 2/65 และงวด 6 เดือนแรกของปี 65 มีกำไรสุทธิ ดังนี้

โดยไตรมาส 2/65 บริษัทมีกำไรสุทธิอยู่ที่ 7.15 พันล้านบาท เติบโต 825.25% จากงวดเดียวกันของปีก่อนที่มีกำไร 773.42 ล้านบาท ทั้งนี้มาจากรายได้การขายเพิ่มสูงขึ้นถึงร้อยละ 71 จากการเพิ่มขึ้นของราคาน้ำมันและปริมาณการขายน้ำมันในประเทศที่เพิ่มขึ้นจากการกลับมาของกิจกรรมต่างๆทางด้านเศรษฐกิจและมีการเดินทางที่สูงขึ้นเมื่อเทียบกับช่วงการแพร่ระบาดของโควิดจากงวดเดียวกันของปีก่อน
สำหรับ EBITDA, EBIT และกำไรสุทธิในไตรมาส 2/65 ที่สูงขึ้นอย่างมีนัยสำคัญเนื่องมาจากค่าการกลั่นตลาดที่สูงขึ้นอยู่ที่ 18.92 ดอลลาร์สหรัฐต่อบาร์เรล เมื่อเทียบกับ 2.65 ดอลลาร์สหรัฐต่อบาร์เรลในไตรมาส 2/64
นอกจากนั้นบริษัทประกาศจ่ายปันผลจากงวดงวดดำเนินงานวันที่ 1 ม.ค.65 ถึงวันที่ 30 มิ.ย.65 เป็นเงินสดในอัตรา 0.96 บาทต่อหุ้น กำหนดขึ้นเครื่องหมาย XD วันที่ 24 ส.ค.65 จ่ายเงินปันผลวันที่ 8 ก.ย.65